Fyrsta laugardagsæfing haustsins fór fram 12. september s.l. 18 skákkrakkar mættu , þar af 12 börn sem tilheyrðu harða kjarnanum frá því síðastliðinn vetur , svo og 6 nýjir áhugasamir krakkar . Tilhögunin á laugardagsæfingunum í vetur verður með svipuðu móti og í fyrra . Torfi Leósson , sem er mjög reyndur skákþjálfari okkar T.R. - inga , mun sjá um skákþjálfun á laugardögum í vetur . Það verður mikið teflt ! Einnig munum við halda áfram með litla hléið okkar um þrjúleytið , þar sem þátttakendum verður boðið upp á hið sívinsæla djús og kex að venju . Gefin verða stig fyrir frammistöðu og ástundun , sem síðan verða verðlaunuð eftir hvora önn fyrir sig . Þannig gefur 1. sæti í æfingamóti ( oftast 7. mínútna mót ) 4 stig ( 3 stig + 1 mætingarstig ) , 2. sæti gefur 3 stig ( 2. stig + 1 mætingarstig ) , þriðja sæti gefur 2 stig ( 1 stig + 1 mætingarstig ) og aðrir fá 1 stig fyrir mætingu . Á laugardaginn var tók Torfi fyrir mikilvæga leiki í byrjun skákarinnar . Kóngurinn þarf að komast sem fyrst í skjól ! Einnig sýndi hann ýmsar leiðir til að bregðast við skák á kónginn og koma í veg fyrir mát uppi í borði . Krakkarnir voru vel með á nótunum og voru virk í því að koma með tillögur að góðum leikjum ! Greinilegt að eitthvað hefur verið teflt í sumarfríinu ! Síðan var teflt æfingamót : 5 umferðir með 7 mínútna umhugsunartíma . Hér koma úrslit og stig eftir fyrstu æfinguna . Allir hinir þátttakendurnir eru með 1 stig fyrir mætingu á þessari fyrstu laugardagsæfingu :